Elisabeth Rue Strencbo

Elisabeth Synnøve Rue Strencbo (født 19. juni 1950 på Geilo), bosatt i Tønsberg, er en norsk politiker. Hun var partileder for Demokratene i Norge, fra juni 2012 til oktober 2013. Strencbo var også kasserer fra april 2012 til mars 2013.

Strencbo representerte tidligere Fremskrittspartiet i Tønsberg, der hun hadde flere verv. Hun var blant annet sekretær, og i valgkampen 2009 var hun valgkampleder. Ved kommunestyre- og fylkestingsvalget 2011 sto hun på kumulert 5.-plass for FrP i Tønsberg, men ble aktivt utmeldt fra partiet før valget. Begrunnelsen var at hun hadde gått aktivt ut i valgkampen og sagt at hun ville melde seg ut. Strencbo er likevel 1. vararepresentant i Tønsberg bystyre 2011–2015. Strencbo ble fra 2015 fast representant i bystyret.

I de senere årene har hun vært aktiv i en gruppe som jobber med menneskerettigheter. Samtidig er hun styremedlem i Landsforbundet Mot Stoffmisbruk adv. Tønsberg og nestleder i Landsforeningen Til Støtte For Tidligere Rusmiddelmisbrukere.

Privat 

I forbindelse med sin jobb i Tønsberg kommune gjennom 39 år har hun vært både tillitsvalgt og verneombud. Hun har blant annet jobbet i hjemmetjenesten, som sekretær og på biblioteket.

Folkevalgte verv 
 2007–2011: Medlem i utvalg for bygg og areal
 2007–2011: Medlem i utvalg som utarbeidet klima og energiplan 
 2007–2011: Medlem i teknisk 
 2007–2011: Stiftelsen Tønsberg Ishall
 2007–2011: Veinavnkomiteen
 2007–2011:Komiteen som utarbeidet ny landbruksplan
 08.01.2015–2015: Fast representant for Tønsberg bystyret.
 11.03.2015–2015: Medlem i Formannskapet:
 11.03.2015–2015: Medlem i Finans, plan og næring:
 11.03.2015–2015: Medlem i Havnestyre
 11.03.2015–2015: Medlem i Administrasjonsutvalget:

Politiske verv 
 2004–2011 Sekretær, Tøneberg FrP
 2009–2011 Valgkampleder, Tønsberg FrP
 2012–2013 Kasserer, Demokratene i Norge
 2012–2013 Leder, Demokratene i Norge
 2014–2017 Fylkesleder, Demokratene i Norge

Referanser 

Norske partiledere
Personer fra Tønsberg kommune
Fødsler i 1950